recursal/SuperWikiNEXT-32B huggingface dataset:
***இரு சகோதரிகள்*** ஒரு இந்திய தமிழ் திரைப்படமாகும். 1957-ஆம் ஆண்டு வெளியான இத்திரைப்படத்தில் ஜெமினி கணேசன், சாவித்திரி, எம். என். நம்பியார் முதலியோர் பிரதான பாத்திரங்களில் நடித்தனர்.

திரைக்கதை
---------

சரோஜா, லலிதா இரு சகோதரிகள். ஒருவருக்கொருவர் எப்போதும் சண்டை போட்டுக் கொண்டே இருப்பது அவர்கள் வழக்கம். இவர்களை ஒற்றுமைப்படுத்த முடியாமல் தாயார் இறந்துவிடுகிறாள்.

பஞ்சரத்தின பாகவதர் என்ற ஒரு நடன, சங்கீத ஆசிரியர் சகோதரிகளுக்கு உதவுகிறார். லலிதாவை காலேஜில் படிக்க சென்னைக்கு அனுப்புகிறார். சரோஜாவுக்கு பூபதியாபிள்ளை வீட்டில் வேலை வாங்கிக் கொடுக்கிறார்.

பூபதியாபிள்ளையின் மகன் டாக்டர் சுந்தரம் சிற்றன்னையின் கொடுமை தாங்காது வீட்டை விட்டு வெளியேற முற்படுகிறான். சரோஜா அவனைச் சமாதானப்படுத்தி வீட்டில் தங்க வைக்கிறாள். சுந்தரத்துக்கு சரோஜாவைத் தன் வாழ்க்கைத் துணையாக்க வேண்டும் என்ற விருப்பம் ஏற்பட்டு அதற்கு முயற்சி செய்கிறான்.

சென்னைக்கு படிக்கச் சென்ற லலிதா அங்கு பணத்தைப் பறிகொடுக்கிறாள். வாசுதேவன் என்பவன் அவளுக்கு உதவுகிறான். ஆனால் அவன் அவளை ஏமாற்றி அவளை ஒரு குழந்தைக்குத் தாயாக்கிவிட்டு தப்பி விடுகிறான்.

லலிதா குழந்தையுடன் ஊருக்கு வந்து சரோஜாவிடம் செல்கிறாள். சரோஜா லலிதாவின் நிலையைக் கண்டு மானம் மரியாதையைக் காப்பாற்றத் தன் வேலையையும் சுந்தரத்தின் அன்பையும் துறந்து லலிதாவுடன் செல்கிறாள்.

சுந்தர் சரோஜாவைத் தேடி அலைகிறான். ஒரு நாள் சரோஜாவைக் கண்டு விட்டான். ஆனால் அவள் ஒரு குழந்தையைச் சீராட்டிக் கொண்டிருப்பதைக் கண்டு மனம் மாறி அந்த இடத்தை விட்டு அகன்று விடுகிறான்.

சரோஜா என்ன செய்வதென்று தெரியாமல் தவிக்கிறாள். கடிதம் எழுதி பாகவதரை வரவழைக்கிறாள்.

லலிதாவைக் கெடுத்தவனைக் கண்டு பிடித்து அவளை அவனிடம் ஒப்படைக்க வேண்டும். சுந்தரத்துக்குத் தான் குற்றமற்றவள் என நிரூபிக்க வேண்டும்.

பாகவதரின் உதவியுடன் சரோஜா என்ன செய்தாள் என்பது தான் திரைக்கதை.

நடிகர்கள்
---------

| நடிகர் | வேடம் |
| --- | --- |
| ஜெமினி கணேசன் | *சுந்தர்* |
| எம். என். நம்பியார் | *வாசுதேவன்* |
| டி. எஸ். துரைராஜ் | *பஞ்சரத்ன பாகவதர்* |
| வி. கே. ராமசாமி | *சுப்பையா பிள்ளை* |
| சாவித்திரி | *சரோஜா* |
| கிரிஜா | *லலிதா* |
| டி. பி. முத்துலட்சுமி | *பொன்னம்மாள்* |
| சி. கே. சரஸ்வதி | *மங்கம்மா* |
| பத்மினி பிரியதர்சினி | நடனம் |

பாடல்கள்
--------

இரு சகோதரிகள் படத்துக்கு இசையமைத்தவர் எஸ். ராஜேஸ்வர ராவ். பாடல்களை எழுதியவர் தஞ்சை இராமையா தாஸ். பின்னணி பாடியவர்கள்: கண்டசாலா, பி. லீலா, ஜிக்கி, திருச்சி லோகநாதன், எம். எல். வசந்தகுமாரி, டி. வி. இரத்தினம், பி. சுசீலா ஆகியோர்.

* *விரக நிலையில் தாபம் மீறும் வேளையில்* (எம். எல். வசந்தகுமாரி, டி. வி. ரத்னம்)
* *தாயே உன் செயலல்லவோ* (எம். எல். வசந்தகுமாரி, பி. லீலா)
* *ஜிகுஜிகுஜினத்தா திகுதிகுதிமித்தா* (ஜிக்கி குழுவினர்)
* *ஆகா, மனதைக் கவர்ந்த மலர் மாரா* (பி. சுசீலா குழுவினர்)
* *சும்மா சாப்பிட வாங்க.. (ஜிக்கி)*
* *பாவாடை தாவ்ணி சட்டைத் துணி* (திருச்சி லோகநாதன்)
* *ஜோரான ரூபமே மாறாத தீபமே* (பி. சுசீலா)
* *இனி மனம் போல நாமே* (கண்டசாலா, பி. லீலா)
* *லாட்டரியாலே பேட்டரி போலே* (திருச்சி லோகநாதன், ஜிக்கி)
* *தங்கச் சிலையே வாடா* (பி. சுசீலா)
* *காதல் கனிந்திடும் நேரத்தில்* (ஜிக்கி குழுவினர்)

மேற்கோள்கள்
-----------

1. ↑  Iru Sagodharigal Tamil Movie
2. ↑  Iru Sagodharigal Movie 1957
3. ↑  "1957-ல் வெளியான படப்பட்டியல் - தயாரிப்பாளர்கள்". .
4. ↑   *'இரு சகோதரிகள்' பாட்டு புத்தகம்*. சென்னை - 1: ஸ்ரீமகள் கம்பனி. 1957.
**வல்லப சித்தர்** என்பவர் ஒரு சித்தராவார். இவர் சிவபெருமானின் அம்சமாக கருதப்படுகிறார். மதுரைக்கு அருகேயுள்ள திருப்புவனம் எனும் ஊரில் வாழ்ந்து வந்த பொன்னனையாள் எனும் பெண்மணிக்கு இவர் உதவியுள்ளார்.

பொன்னனையாள் திருப்புவனத்தில் வாழ்ந்து வந்தார். அங்குள்ள சிவாலயத்தின் மூலவர் பூவனநாதரை லிங்கரூபம் அல்லாது உற்சவர் கோலத்தில் சிலைவடிக்க ஆசைப்பட்டார். அந்த ஊரிலுள்ள சிவாலயத்திற்கு வருவோர்களுக்கு அன்னதானம் அளிக்கும் பணி்யை செய்துவந்தார். ஒரு நாள் அன்னதானம் ஏற்க வந்த கூட்டத்தினரில் ஒருவர் மட்டும் ஏதும் உண்ணாது இருப்பதை அறிந்தார். அந்த மனிதரிடம் ஏன் உணவினை ஏற்கவில்லை என வினாவினார். உணவிடும் நபர்கள் கவலையில் இருந்தால் தான் அன்னதானத்தினை ஏற்க முடியாது எனவும், என்ன காரணத்தினால் இவ்வாறு சோகமாக உள்ளீர்கள் எனவும் அவர் வினாவினார்.

பூவனநாதரை உருவத்தில் வழிபட சிலையமைக்க இயலவில்லை என பொன்னனையாள் தெரிவித்தார். அதற்கு சித்தர் அவரிடமுள்ள பாத்திரங்களை அன்றிரவு நெருப்பில் போட்டால், அந்த பாத்திரங்களின் எடையில் பாதியாக தங்கம் கிடைக்குமென கூறினார். அதற்காக பாத்திரங்களில் திருநீற்றினை இட்டார். அந்த சித்தர் சொன்னத்தைப் போல நெருப்பில் இட்டு பாதியாக கிடைத்த தங்கத்தை வைத்து பூவனநாதரின் தங்க சிலையை பொன்னனையாள் உருவாக்கினார். அந்தச் சித்தரை காண மதுரைக்கு சென்றார்.

மதுரை மீனாட்சியம்மன் கோயிலின் பிரகாரத்தில் உள்ள துர்க்கை சன்னிதிக்கு அருகே இந்த வல்லப சித்தருக்கு சன்னதியுள்ளது.

ஆதாரங்கள்
---------

1. ↑  தாதிக்கு அருளிய தயாபரர் - தீபம் இதழ் ஜீலை 20 2016 பக்கம் 56
2. ↑  தாதிக்கு அருளிய தயாபரர் - தீபம் இதழ் ஜீலை 20 2016 பக்கம் 58
**இந்திய செம்மார்புக் குக்குறுவான்** (அறிவியல் பெயர்: *Psilopogon haemacephalus indicus* என்பது செம்மார்புக் குக்குறுவானின் துணையினம் ஆகும். இது வடகிழக்கு பாக்கித்தானிலிருந்து இலங்கை, சீனா, வியட்நாம், சிங்கப்பூர் வரை பரவியுள்ளது.

விளக்கம்
--------

இது சிட்டுக்குருவியை விடச் சற்று பெரியதாக சற்று பருத்த தோற்றத்துடன் சுமார் 16 செ. மீ. நீளம் இருக்கும். இதன் அலகு கறுப்பாகவும் பருத்தும் இருக்கும். அலகடி கம்பித் தூவிகள் நீளமாக இருக்கும். விழிப்படலம் பழுப்பாகவும், கால்கள் பவளச் சிவப்பாகவும் இருக்கும். இதன் நெற்றியும் மார்பும் ஆழ்ந்த சிவப்பு நிற்றத்தில் இருக்கும். உடலின் மேற்பகுதி புல் பச்சை நிறத்திலும், தொண்டை மஞ்சள் நிறத்திலும் இருக்கும். உடலின் கீழ்ப்பகுதி பசுங்கோடுகள் நிறைந்த வெளிர் மஞ்சள் நிறத்தில் இருக்கும். இதன் வால் குறுகலாக நுனி உட் குழிந்து காணப்படும்.

பரவலும் வாழிடமும்
-----------------

இந்திய செம்மார்புக் குக்குறுவான் பறவையானது வடகிழக்கு பாக்கித்தானிலிருந்து இலங்கை, சீனா, வியட்நாம், சிங்கப்பூர் வரை பரவியுள்ளது. தென்னிந்தியா முழுவதும் சமவெளிகளில் எங்கும் சாதாரணமாகக் காணப்படும் குக்குறுவான் இதுவாகும்.

நடத்தை
------

இப்பறவை சமவெளிப் பகுதிகளில் உள்ள மரங்களில் உயரத்தில் தனித்தோ, இணையாகவோ சிறு கூட்டமாகவோ அமர்ந்திருக்கும். இப்பறவை மரங்களில் உயரமாக அமர்ந்து 'டொக்.. டொக்.. டொக்கு' என்று குரல் எழுப்பும். இதன் ஒலியானது பாத்திர வேலை செய்வோர் தகட்டினை தொடர்ந்து தட்டுவது போன்று இருக்கும். இது இவ்வாறு தொடர்ந்து ஒலி எழுப்பினாலும் இதனைக் கண்டு கொள்வது கடினம், காரணம் உருவில் சிறியதான இப்பறவை, பசுமையான நிறத்தில் உள்ளதும், பிற பறவைகள் போல கிளைக்கு கிளை தாவி ஆர்பாட்டம் செய்யாமல் ஒரே இடத்தில் நெருநேரம் இருப்பதும் இது பார்வையில் படாமல் இருப்பதற்கு காரணங்கள் ஆகும். இதன் முதன்மை உணவாக சிறு பழங்கள் உள்ளன. சிலசமயங்களில் பறக்கும் பூச்சிகளை பிடித்து உண்ணும்.

இனப்பெருக்கம்
-------------

இவை பெப்ரவரி முதல் ஏப்ரல் வரை இனப்பெருக்கம் செய்கின்றன. இவை முள்முருக்கு, முருங்கை போன்ற மரங்களின் காய்ந்த கிளையில் பொந்து குடைந்து அதில் மூன்று அல்லது நான்கு முட்டைகளை இடும். முட்டைகள் வெண்மையாக இருக்கும். ஆணும் பெண்ணும் இணைந்து அடைகாத்து குஞ்சுகளைப் பேணும்.

மேற்கோள்கள்
-----------

1. ↑  Short, L.L.; Horne, J. F. M.; Kirwan, G. M. (2020). "Coppersmith Barbet (*Psilopogon haemacephalus*)". in del Hoyo, J.. *Handbook of the Birds of the World and BirdLife International Illustrated Checklist of the Birds of the World*. **7: Jacamars to Woodpeckers**. Barcelona, Spain and Cambridge, UK: Lynx Edicions and BirdLife International. doi:10.2173/bow.copbar1.01. .
2. 1 2 3   *க. ரத்தினம், தென்னிந்தியப் பறவைகள்*. சென்னை: தமிழ்நாடு பாடநூல் நிறுவனம். 1973. பக். 317-318.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q27614089
* GBIF: 7853410
* iNaturalist: 711579
* ITIS: 1145433

 |
குடியம் குகை
குடியம் குகையின் நிலவியல் அமைவு
**குடியம் குகை** (*Gudiyam Cave*) தமிழ்நாட்டின் திருவள்ளூர் மாவட்டத்தில் பூண்டி நீர்த்தேக்கத்திற்கு அருகில் உள்ளது. இது ஒரு தொன்மையான வரலாற்றுக் குகைவாழிடம் ஆகும். சென்னையிலிருந்து 70 கிமீ தொலைவில் அமைந்துள்ளது. இக்குகையானது தொல்லியல் ஆய்வாளரான இராபர்ட் புருசு ஃபூட்டால் கண்டுபிடிக்கப்பட்டது.

தொல்லியல் ஆய்வுச் சான்றுகளின்படி இக்குகைகள் பழைய கற்கால மனிதர்களின் வாழிடங்களாக இருந்தவையெனக் கருதப்படுகின்றன. இந்தியத் தொல்லியல் அகழ்வாய்வுத் துறையினரால் இவ்விடம் 1962-64 ல் அகழ்வாய்வு செய்யப் பட்டது. சுமார் இரண்டு இலட்சம் ஆண்டுகளுக்கு முன்பு இங்கு *ஹோமோ எரக்டஸ்* என்னும் தொல் மாந்தர் வாழ்ந்தான் என்பதை பழங்கற்கால ஆய்வுகள் தெரிவிக்கின்றனர். பூண்டிக்கு அருகிலுள்ள அல்லிக்குளி மலைத் தொடர்களில் இந்திய தொல்லியல் துறையால் இதுபோன்ற பதினாறு தங்கு குகைகள் அடையாளம் காணப்பட்டுள்ளன.

இக்குகை குறித்து ரமேஷ் யந்த்ரா இயக்கிய ஆவணப்படம் **குடியம் குகைகள்** என்ற ஆவணப்படம்
 கேன்ஸ் திரைப்பட விழா, 2015 இல் திரையிடப்படுவதற்குத் தேர்ந்தெடுக்கப்பட்டுள்ளது.

மேற்கோள்கள்
-----------

1. ↑  கூடியம் குகைகள் - 2 லட்சம் ஆண்டுகளுக்கு முன்பு மனிதர்கள் வாழ்ந்த குகைகள்
2. ↑  ( Ref: IAR 1963-64, p. 19)
3. ↑  "கான்ஸ் திரைப்பட விழா இணைப்பு". .
4. ↑  Documentary on Gudiyam caves makes it to Cannes, தி இந்து, நாள்: 07/03/2015
5. ↑  BBC தமிழ்: கான்ஸ் சென்ற குடியம் குகையின் கதை

வெளியிணைப்புகள்
---------------

* இந்திய தொல் பழங்காலத்தின் தந்தை ராபர்ட் புரூஸ் பூட்!, தினமலர், நாள்: மே 27, 2012]
* இந்தியத் தொல்லியல் ஆய்வு
* தமிழ்நாடு தொல்லியல் ஆய்வுத் துறை
* குடியம் குகை-ஆவணப்படம் பரணிடப்பட்டது 2015-03-18 at Archive.today
* சென்னை அருகே ஆதிமனிதன் வாழ்ந்த குகை!
* குடியம் குகை குறித்த சில தகவல்கள்!
* குடியம் குகை குறித்த சில தகவல்கள்! –2
* குடியம் குகை குறித்த சில தகவல்கள்! -----3

மேலதிகப் படங்களுக்கு:

* மூதாதயரைத் தேடி ஒரு பயணம் 5 : குடியம் குகை
**கே. தங்கவேல்** (*K. Thangavel*, 6 அக்டோபர், 1951 - 13 செப்டம்பர், 2020) ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 2011 ஆம் ஆண்டு நடந்த சட்டமன்றத் தேர்தல்களில், திருப்பூர் தெற்கு சட்டமன்ற தொகுதியிலிருந்து, இந்திய பொதுவுடமைக் கட்சி (மார்க்சிஸ்ட்) சார்பாக போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

திருப்பூரைச் சேர்ந்த இவர், இந்திய தொழிற்சங்க மையத்தின் முன்னணி ஊழியராகத் தன் அரசியல் வாழ்க்கையைத் தொடங்கினார். 1984 ஆம் ஆண்டு நடந்த 127 நாட்கள் வேலை நிறுத்தப் போராட்டத்திற்கு தலைமையேற்று நடத்தினார். அந்தப் போராட்டம் திருப்பூரில் பனியன் தொழில் தொழிலாளர்களுக்கு பஞ்சப்படி கோரி நடந்தது. மார்க்சிஸ்ட் கம்யூனிஸ்ட் கட்சியைச் சேர்ந்த இவர், அக்கட்சியின் தமிழ்நாடு மாநில செயற்குழு உறுப்பினராகவும் இருந்தார்.

இறப்பு
------

கொரோனா தொற்றினால் பாதிக்கப்பட்ட இவர், கோவையில் உள்ள தனியார் மருத்துவமனையில் சிகிச்சை பெற்று வந்தார். ஆனால் சிகிச்சை பலனளிக்காமல் 13 செப்டம்பர், 2020 அன்று அதிகாலை 2.24 மணியளவில் மரணமடைந்தார்.

மேற்கோள்கள்
-----------

1. ↑  "திருப்பூர் தெற்குத் தொகுதி முன்னாள் எம்எல்ஏ கே.டி. தங்கவேல் கொரோனாவிற்கு மரணம்". .
2. ↑  "Archived copy". .
3. ↑  "முன்னாள் சட்டமன்ற உறுப்பினர் கே.தங்கவேல் கொரோனாவால் உயிரிழப்பு". .  தினத்தந்தி (செப்டம்பர் 13, 2020)

வெளி இணைப்புக்கள்
-----------------

* "Official Blog". MLA Office. .

| Persondata |
| --- |
| Name | கே. தங்கவேல் |
| Alternative names | கே.தங்கவேல் |
| Short description | இந்திய அரசியல்வாதி |
| Date of birth | 6 அக்டோபர் 1951 |
| Place of birth | திருப்பூர் |
| Date of death |  |
| Place of death |  |
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Berrya|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**சவண்டலை** (அல்லது ***Berrya cordifolia***), எனப்படுவது பெருமளவு ஆசியாவின் அயன மண்டலப் பகுதிகளைச் சேர்ந்த ஒரு தாவரம். இது ஆபிரிக்காவுக்கு அறிமுகப்படுத்தப்பட்டது. இது இலங்கையின் திருகோணமலைப் பகுதியில் பெருமளவிற் காணப்படுவதால் ஆங்கிலத்தில் திருகோணமலை மரம் என்ற பொருளில் (Trincomalee wood என்று) பெயரிடப்பட்டுள்ளது. இது நத்தார் தீவுக் காடுகளிலும் காணப்படுகிறது.
இது கட்டுமான வேலைகளுக்குப் பெரிதும் பயன்படுத்தப்படுகிறது. இதன் பட்டையிலிருந்து நார் பெறப்படுகிறது. இக்காலத்தில் தளபாடங்களுக்குப் பயன்படுத்தப்படும் இம்மரம் முற்காலத்தில் கப்பல் கட்டுமானத்துக்குப் பயன்படுத்தப்பட்டது. இது 27 மீட்டர் உயரம் வரை வளர்கிறது.

உசாத்துணை
---------

1. ↑
2. 1 2  Flora of China
3. 1 2  Aluka Profile
4. ↑  நத்தார் தீவுத் தேசிய வனம் பரணிடப்பட்டது 2009-02-21 at the வந்தவழி இயந்திரம்

வெளித் தொடுப்புகள்
------------------

* Wood Explorer Profile பரணிடப்பட்டது 2017-05-14 at the வந்தவழி இயந்திரம்

விக்கிமீடியா பொதுவகத்தில்,  
 ***Berrya cordifolia***   
என்பதின் ஊடகங்கள் உள்ளன. 



|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q4894849
* விக்கியினங்கள்: Berrya cordifolia
* APDB: 122069
* APNI: 116459
* Ecocrop: 3698
* EoL: 584827
* FoAO2: Berrya cordifolia
* FoC: 200013566
* GBIF: 5706004
* GRIN: 412232
* iNaturalist: 430721
* IPNI: 833319-1
* ITIS: 845804
* Plant List: kew-2675072
* POWO: urn:lsid:ipni.org:names:833319-1
* Tropicos: 32200755

 |
குடியிருப்பு in மகால்ட்சுமி, மும்பைவார்ப்புரு:SHORTDESC:குடியிருப்பு in மகால்ட்சுமி, மும்பை
**உலோகண்ட்வாலா மினர்வா** *(Lokhandwala Minerva)* என்பது மும்பையில் கட்டப்பட்டுவரும் 82 மாடிகள் கொண்ட மீவுயர வானளாவி ஆகும். இவ்வானளாவியில் இரண்டு கோபுரங்கள், ஒவ்வொன்றும் 82 மாடிகளைக் கொண்டதாக கட்டப்பட்டு வருகிறது. 2 மற்றும் 16 ஆவது மாடிகள் வாகனங்கள் நிறுத்துமிடமாகவும் 17 ஆவது மாடி நடைமேடை அரங்கத் தோட்டமாகவும் 26 ஆவது அடுக்கு முதல் 79 ஆவது அடுக்கு வரை குடியிருப்புப் பகுதிகளாகவும் சேவை மையம் 80 ஆவது மாடி மற்றும் கூரை மேல்வீடு 81 மற்றும் 82 ஆவது மாடிகளிலும் அமையும் வகையில் கட்டப்பட்டு வருகிறது.

அமைவிடம்
--------

மகாராட்டிர மாநிலம் மும்பையில் உள்ள மகாலட்சுமியில், உலோகண்ட்வாலா மினர்வா அமைந்துள்ளது. வளர்ச்சித் திட்டம் என்ற பெயரில் இங்குள்ள குடிசைப் பகுதிகளை அகற்றிவிட்டு அவ்விடத்தில் இக்கட்டிடம் கட்டப்பட்டு வருகிறது. குடிசைவாழ் மக்களுக்கு இலவச இடமும் இருப்பிடமும் தரப்படும் என்ற உறுதி கொடுத்த பின்னரே கட்டிட நிபுணர்கள் இவ்விடத்தை அவர்களிடம் இருந்து பெற்றுக் கொண்டனர்.

மேற்கோள்கள்
-----------

1. ↑  "CTBUH Tall Buildings Database". Buildingdb.ctbuh.org.. பார்த்த நாள்: 2011-01-27.
2. ↑  Rajshri Mehta, TNN, Jan 13, 2011, 01.33am IST (2011-01-13). "Keep Worli slum project on hold till Feb 2, says HC - The Times of India". Timesofindia.indiatimes.com.. பார்த்த நாள்: 2011-01-27.
3. ↑  "காப்பகப்படுத்தப்பட்ட நகல்". .
4. ↑  "LOKHANDWALA MINERVA Mahalaxmi Mumbai @ 9833670220". Propertiesinmumbai.com. 2007-11-06.. பார்த்த நாள்: 2011-01-27.
**மேரி ஹாரிசு "மதர்" ஜோன்சு**  (Mary Harris "Mother" Jones) (ஆகத்து 1, 1837 – நவம்பர் 30, 1930), அயர்லாந்தின் கார்க் நகரில் பிறந்தவர். அமெரிக்காவில் தொழிற்சங்க மற்றும் சமூக அமைப்பாளராகப் புகழ் பெற்றவர். பல தொழிற்சங்க வேலைநிறுத்தங்களை ஒருங்கிணைத்து உதவியுள்ள இவர் உலக தொழிலக தொழிலாளர்கள் (Industrial Workers of the World) என்ற அமைப்பின் இணைநிறுவனர்.

துவக்கத்தில் ஓர் ஆசிரியையாகவும் உடைத்தயாரிப்பாளராகவும் பணியாற்றி வந்தார். இவரது நான்கு குழந்தைகளும் கணவரும் மஞ்சள் நோயால் இறந்து 1871ஆம் ஆண்டு இவரது பணிமனையும் தீயில் அழிபட்டபின்னர் தொழிற்சங்க நடவடிக்கைகளில் ஈடுபாடு கொண்டார். சிறந்த பேச்சாற்றல் கொண்ட ஜோன்சு இடையிடையே கதைகள் கூறியும் கேட்போரையும் பங்குபெறச் செய்தும் நகைச்சுவை,நாடகத்தன்மை இவற்றினாலும் மிகவும் வினைவுறு பேச்சாளராக இருந்தார்.1897ஆம் ஆண்டு முதல் "மதர்" என்று அழைக்கப்படலானார். 1902ஆம் ஆண்டு சுரங்கத் தொழிலாளர்களின் வேலைநிறுத்தங்களை வெற்றிகரமாக நடத்தியதை அடுத்து "அமெரிக்காவின் மிக அபாயகரமான பெண்மணி" எனக் குறிப்பிடப்பட்டார். 
1903ஆம் ஆண்டு பென்சில்வேனியா சுரங்கங்களிலும் பட்டாலைகளிலும் சிறுவயது தொழிலாளர் சட்டங்களை அமலாக்குவதில் இருந்த சுணக்கத்தை எதிர்த்து பிலடெல்பியாவிலிருந்து குடியரசுத் தலைவர் தியோடோர் ரூஸ்வெல்ட் இல்லம் வரை சிறுவர்கள் பேரணி ஒன்றை நடத்திச் சென்றார்.

1970ஆம் ஆண்டு அவர் நினைவாக *மதர் ஜோன்சு* என்ற இதழ் வெளிவரத் துவங்கியது.

1989-90 பிட்சன் நிலக்கரி வேலைநிறுத்தத்தின்போது, தொழிலாளர்களின் மனைவிகளும் மகள்களும் அவர்கள் சார்பில் பத்திரிகையாளர்களிடம் பேசும்போது தங்களை *மதர் ஜோன்சின் மகள்கள்* என்றே அறிமுகப்படுத்திக்கொண்டனர்.

நூல்கள்
-------

* *The Autobiography of Mother Jones*. Chicago: Charles H. Kerr & Col, 1925.
* *Mother Jones Speaks: Speeches and Writings of a Working-Class Fighter*. New York: Pathfinder Press, 1983, ISBN 0-87348-810-5
* *Mother Jones and the March of the Mill Children*. Brookfield , CT: Colman, Penny. The Millbrook Press, 1994

குறிப்புகள்
-----------

வெளியிணைப்புகள்
---------------

* DVD and virtual museum about Mother Jones
* Mother Jones: biography by Sarah K. Horsley
* Free eBook of The Autobiography of Mother Jones
* Free audio book of The Autobiography of Mother Jones at Librivox.org
* Mother Jones at Find-A-Grave
* Mother Jones Monument at GuidepostUSA பரணிடப்பட்டது 2007-09-29 at Archive.today
* Mother Jones Plaque in Adelphi, MD
**என்.எஸ். நாணா** என்கிற **நாராயணன்** என்பவர் தமிழ் நாட்டைச் சேர்ந்த எழுத்தோவியர் மற்றும் வடிவமைப்பாளராவார். தமிழக அரசின் பாடநூல், அரசாணைகளில் பயன்படுத்தப்படும் எழுத்துருக்களை உருவாக்கியவர். 2021 ஆம் ஆண்டிற்கான தமிழ் நாடு முதலமைச்சர் கணினித் தமிழ் விருதினைப் பெற்றவராவார்.

இளமைக் காலம்
------------

இவர் 1960 ஆம் ஆண்டு டிசம்பர் 25 இல் புதுக்கோட்டை மாவட்டம் திருமயத்தை அடுத்த இராங்கியம் கிராமத்தில் சண்முகம், பார்வதி தம்பதியருக்கு மகனாகப் பிறந்தார். இராங்கியம் சிவகாமி அம்பாள் உயர்நிலையில் பள்ளிக்கல்வியும்  பூலாங்குறிச்சி வ.செ.சிவ. அரசுக் கலைக்கல்லூரியில் வணிகவியலில் இளஞ்கலைக் கல்லூரிப்படிப்பையும் முடித்தார்.

பணிக்காலம்
----------

இந்தியா டுடே வார இதழாக வெளிவந்த தமிழ், தெலுங்கு, மலையாளம் பதிப்புகளின் தலைமை வடிவமைப்பாளராக 25 ஆண்டு காலம் பணியாற்றியவர். பாக்யா, வண்ணத்திரை, முத்தாரம், குங்குமம், மய்யம் உள்ளிட்ட இதழ்களில் பகுதிநேர வடிவமைப்பாளாராகப் பணிசெய்துள்ளார். கதை, கட்டுரைகளுக்காக விதவிதமான எழுத்துருக்களில் தலைப்புகளை வடிவமைத்து வந்துள்ளார்.

கணினித்தமிழ்
------------

இவர் எழுத்தாளர் சுஜாதா, கவியரசர் கண்ணதாசன் முதலியோரின் கையெழுத்துகளை எழுத்துருவாக மாற்றியவர். அறிஞர் அண்ணா, எம்.ஜி.ஆர், கலைஞர் மு. கருணாநிதி ஆகியோரின் கையெழுத்துகளை எழுத்துருவாக்கும் பணியில் ஈடுபட்டுவருகிறார். இவர் வடிவமைத்த 50 எழுத்துருக்கள் தமிழ் இணையக் கல்விக் கழகத்தின் மூலம் பொதுப்பயன்பாட்டில் வெளியிடப்பட்டுள்ளன. அதில் முல்லை, பாலை அரசு பாடநூல்களிலும், மருதம் எழுத்துரு அரசாணைகளிலும் பயன்படுத்தப்படுகின்றன. பழங்காலத் தமிழ் வட்டெழுத்தை ஒருங்குறி பயன்பாட்டுக்கு இணக்கமான எழுத்துருவாக வடிவமைத்துள்ளார். இதன் காரணமாக 2021 ஆம் ஆண்டுக்கான தமிழ்நாடு அரசு, முதலமைச்சர் தமிழ்க் கணினி விருதினைப் பெற்றார். தமிழ் வளர்ச்சித்துறையுடன் இணைந்து ஒவ்வொரு மாவட்ட ஆட்சியர் அலுவலக அரசுப் பணியாளர்களுக்கும், கல்லூரி மாணவர்களுக்கும் கணினி மூலம் எளிய முறையில் பிழையின்றி தமிழ் உள்ளீடு செய்வதற்கான பயிற்சிப்பட்டறைகளை நடத்திவருகிறார். புகைப்படக்கலையிலும் பல விருதுகள் பெற்றவர், கிட்டார் இசைக்கலைஞர்.[]

மேற்கோள்கள்
-----------

1. ↑  "எந்த வயதிலும் விருப்பமான தேடலை நோக்கி பயணிக்கலாம்!". தினமலர்.. பார்த்த நாள்: 3 September 2023.
2. ↑  "சுஜாதா, கண்ணதாசனுக்கு அடுத்து எம்.ஜி.ஆர்! - பிரபலங்களின் கையெழுத்தை எழுத்துருவாக்கும் ஓவியர் நாணா பேட்டி". விகடன்.. பார்த்த நாள்: 3 September 2023.
3. ↑  "தொடு கறி: அம்பேத்கரின் பாலி அகராதி இப்போது தமிழில்!". இந்து தமிழ்.. பார்த்த நாள்: 3 September 2023.
4. ↑  "Tamil Fonts". *தமிழ் இணையக் கல்விக்கழகம்*. 3 September 2023 அன்று பார்க்கப்பட்டது.
5. ↑  "தமிழ்நாடு நாள் செய்திக் குறிப்பு". *செய்தி மக்கள் தொடர்புத் துறை*. 23 July 2023 அன்று பார்க்கப்பட்டது.
**காடு மல்லேசுவரர் கோயில்** (*Kadu Malleshwara Temple*)(கன்னடம்: ಕಾಡು ಮಲ್ಲೇಶ್ವರ) என்பது கி. பி. 17ஆம் நூற்றாண்டு இந்துக் கோயில் ஆகும். இந்தியாவின் கருநாடகம் மாநிலம், பெங்களூரு, மல்லேசுவரம் பகுதியில் அமைந்துள்ள இக்கோயில் சிவனுக்காக அர்ப்பணிக்கப்பட்டுள்ளது.

விளக்கம்
--------

17ஆம் நூற்றாண்டில் மராட்டிய மன்னர் சிவாஜியின் சகோதரரான வெங்கோஜியால் திராவிட கட்டிடக்கலை பாணியில் இக்கோயில் கட்டப்பட்டது. சிவன் இங்கு மல்லிகார்ஜுனன் என்று போற்றப்படுகிறார். இக்கோயிலின் ஒரு பகுதியாக நந்தீஸ்வர தீர்த்த கோயிலாக (பசவ தீர்த்தம்) இக்கோயிலுக்கு எதிரே அமைந்துள்ளது. இக்கோயில் அருகே விருசாபாவதி ஆற்றின் பிறப்பிடம் உள்ளதாகக் கூறப்படுகிறது.

திருவிழா
--------

இந்த கோயிலின் முக்கிய ஆண்டு விழாவாக மகா சிவராத்திரி உள்ளது. இந்த கோவிலின் பெயரிலேயே இந்தப் பகுதி மல்லேசுவரம் என்று இடம் அழைக்கப்படுகிறது.

மேற்கோள்கள்
-----------

1. ↑  Dasharathi, Poornima. "A whiff of Malleswaram". Citizen Matters. 20 October 2012 அன்று பார்க்கப்பட்டது.
2. ↑  "Temples of Malleshwaram – Venugopal Swamy, Kaadu Malleshwara and Sai Baba Temple". 23 நவம்பர் 2019 அன்று மூலம் பரணிடப்பட்டது. 20 October 2012 அன்று பார்க்கப்பட்டது.
**சீலா ராஜ்குமார்** (*Sheela Rajkumar*, பிறப்பு:14 சூன் 1992) ஒரு தமிழ் நடிகை மற்றும் பரதநாட்டிய நடனக் கலைஞர். இவர் 2012 ஆம் ஆண்டில் திரைத்துறைக்கு அறிமுகமானார். பின்னர் திரைப்படங்கள் மற்றும் தொலைக்காட்சித் தொடர்களில் நடித்தார். குறிப்பாக அழகிய தமிழ் மகள் (2017) என்ற ஜீ தமிழ் தொலைக்காட்சித் தொடரில் தனது முன்னணி கதாபாத்திரத்தில் நடித்தார்.

ஆரம்ப ஆண்டுகள்
--------------

சீலா தமிழ்நாட்டின், ஜெயங்கொண்டம் அருகே உள்ள சவேரியார்பட்டி என்ற சிற்றூரில் பிறந்து வளர்ந்தார். இவர் தன் பள்ளிப்படிப்பை ஜெயங்கொண்டத்தில் உள்ள புனித பாத்திமா உறைவிடப் பள்ளியில் பயின்றார். பள்ளியில் மாறுவேடப்போட்டி, நடனப் போட்டிகளில் கலந்து‌ கொண்டு நடிப்பின் மீது ஆர்வம் கொண்டவராக இருந்தார். திருச்சிராப்பள்ளி கலைக்காவேரி கவின்கலைக் கல்லூரியில் இளங்கலை, முதுகலை என இரண்டிலும் பரதநாட்டியம் பயின்றார். திருச்சிராப்பள்ளியில் நடிப்புப் பயிற்சிப் பட்டறைகளை நடத்த வந்த குழுவைச் சேர்ந்த தம்பிச் சோழனை (ராஜ்குமார்) மணந்தார்.

திரைப்பட வரலாறு
---------------

சீலாவின் கணவர் வழியாக கூத்துப்பட்டறையின் அறிமுகம் இவருக்கு கிடைத்தது. கூத்துப்பட்டறையில் நாடகங்கள் நடித்தார்.
திரைப்பட இயக்குநர் அறிவழகன் இவரை ஆறாது சினம் படத்தில் அறிமுகப்படுத்தினார். அதன்பிறகு இவர் நடித்த *டூலெட்* படத்தின் வழியாக பிரபலமானார். 2017 ஆம் ஆண்டில், சீலா தனது முதல் தமிழ் தொடரான அழகிய தமிழ் மகள் தொலைக்காட்சி தொடரில் நடித்தார். இத்தொடரில் *புவியரசு*  என்பவரின் இணையாக ஜீ தமிழ் தொலைக்காட்சியில் நடித்தார்.

### தொலைக்காட்சி

| ஆண்டு | தலைப்பு | பங்கு | குறிப்பு |
| --- | --- | --- | --- |
| 2017–2019 | *அழகிய தமிழ் மகள்* | பூங்கொடி |  |
| 2017 | *லிவின்* | தேன் | வலை தொடர் |
| 2020 | *சாக்சி* | சாக்சி | குறும்படம் |

### திரைப்படங்கள்

* *குறிப்பில் எதுவும் குறிப்பிடாதவை எல்லாம் தமிழ் படங்களாகும்.*

| ஆண்டு | படம் | Role | குறிப்புகள் |
| --- | --- | --- | --- |
| 2016 | *ஆறாது சினம்* | மலர் |  |
| 2017 | *டூலெட்* | அமுதா |  |
| *மனுசங்கடா* |  |  |
| 2018 | *அசுரவதம்* | கஸ்தூரி |  |
| 2019 | *கும்பளங்கி நைட்ஸ்* | சாத்திரி | மலையாளம் |
| *நம்ம வீட்டு பிள்ளை* | துளசியின் தாய் |  |
| 2020 | *திரௌபதி* | திரௌபதி |  |
| 2021 | *மண்டேலா* | தேன்மொழி |  |
| TBA | *மாயத்திரை* |  | தயாரிப்பில் |
|

குறிப்புகள்
-----------

1. ↑  "கலையும் காதலும் ஜெயிக்கும்!" (in ta). www.vikatan.com. .
2. ↑  "Sheela Rajkumar biography" (in en). www.onenov.in. Archived from the original on 2017-10-08. .
3. ↑   உணர்ச்சிகளால் ஒரு சர்க்கஸ்! - ஷீலா ராஜ்குமார் நேர்காணல், ஆர். சி. ஜெயந்தன், இந்து தமிழ் 2020 ஏப்ரல் 9
4. ↑  "Azhagiya Tamil Magal new serial on Zee Tamil". cinema.dinamalar.com.
5. ↑  "Sheela acting serial with Puvi arasu". www.onenov.in. 2017-10-08 அன்று மூலம் பரணிடப்பட்டது. 2020-03-01 அன்று பார்க்கப்பட்டது.
லெப்டினன்ட்-கர்னல் **ஜேம்ஸ் டோட்** (*James Tod*; 20 மார்ச் 1782 – 18 நவம்பர் 1835) பிரித்தானிய கிழக்கிந்திய நிறுவனத்தின் அதிகாரியும் கீழைநாடுகளின் அறிஞர் ஆவார். இவர் தனது பணியில் கிடைத்த பங்கு மற்றும் தனது தொழில் ஆர்வங்களை ஒருங்கிணைத்து இந்தியாவின் வரலாறு மற்றும் புவியியல் பற்றிய தொடர் படைப்புகளை உருவாக்கினார். குறிப்பாக இராஜஸ்தானின் தற்போதைய மாநிலத்துடன் தொடர்புடைய இராஜபுதனம் என்று அழைக்கப்படும் பகுதி. டோட் இதை *ராஜஸ்'கான்* என்று குறிப்பிடுகிறார்.

பணிகள்
------

டோட், இலண்டனில் பிறந்து இசுக்கொட்லாந்தில் படித்தவர். இவர் கிழக்கிந்திய நிறுவனத்தில் இராணுவ அதிகாரியாக சேர்ந்தார். மேலும், வங்காள இராணுவத்தில் அதிகாரியாக 1799 இல் இந்தியாவிற்கு பயணம் செய்தார். இறுதியில் ஒரு சிந்தியாக்களின் அரசவையில் ஒரு தூதுவரின் துணைத் தலைவரானார். மூன்றாம் ஆங்கிலேய மராத்தியப் போருக்குப் பிறகு, டோட் உளவுப் பணியில் ஈடுபட்டிருந்தபோது, இராஜ்புதனத்தின் சில பகுதிகளுக்கு அரசியல் முகவராக நியமிக்கப்பட்டார். கிழக்கிந்திய நிறுவனத்தின் கட்டுப்பாட்டின் கீழ் உள்ள பிராந்தியத்தை ஒருங்கிணைக்க உதவுவதே இவரது பணியாக இருந்தது. இந்த காலகட்டத்தில் டோட் பின்னர் தான் வெளியிடும் பெரும்பாலான ஆராய்ச்சிகளை நடத்தினார். ஆரம்பத்தில் தனது பணியில் வெற்றிகரமாக இருந்தார். ஆனால் இவரது முறைகள் கிழக்கிந்திய நிறுவனத்தின் மற்ற உறுப்பினர்களால் கேள்விக்குள்ளாக்கப்பட்டன. காலப்போக்கில், இவரது பணி கட்டுப்படுத்தப்பட்டது. மேலும், இவரது மேற்பார்வை பகுதிகள் கணிசமாக குறைக்கப்பட்டன. 1823 இல், உடல்நலம் குன்றியதாலும், நற்பெயர் குறைந்ததாலும், டோட் தனது அரசியல் முகவர் பதவியை விட்டு விலகி இங்கிலாந்து திரும்பினார்.

பிற்கால வாழ்வு
--------------

தாயகம் திரும்பிய டோட், இந்திய வரலாறு மற்றும் புவியியல் பற்றிய பல கல்விப் படைப்புகளை வெளியிட்டார். குறிப்பாக தனது பயணங்களின் போது சேகரிக்கப்பட்ட பொருட்களின் அடிப்படையில் *அன்னல்ஸ் அண்ட் ஆண்டிக்விட்டிஸ் ஆஃப் ராஜஸ்தான்* என்ற தலைப்பில் எழுதினார். இவர் 1826 இல் இராணுவத்திலிருந்து ஓய்வு பெற்றார். அதே ஆண்டில் ஜூலியா கிளட்டர்பக் என்பவரை மணந்தார். இவர் 1835 இல் 53 வயதில் இறந்தார்.

சான்றுகள்
---------

1. ↑  Freitag (2009), pp. 34–36.
2. ↑  Tod (1839), p. xxxiii.
3. ↑  Freitag (2009), n. 17 p. 36.
4. ↑  Gupta & Bakshi (2008), p. 142.
5. 1 2  Freitag (2009), p. 33.
6. ↑  Freitag (2009), p. 40.
7. ↑  Royal Asiatic Society (1835), *Appendix*, pp. xlvii–liv, lxi.

**குறிப்புகள்**

1. ↑  Although 20 March 1782 is generally used as his date of birth, documentation for his christening states it as 19 March.

* குட்டன்பேர்க் திட்டத்தில் ஜேம்ஸ் டோட் இன் படைப்புகள்

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* France
* BnF data
* ஜெர்மனி
* Israel
* United States
* செக் குடியரசு
* ஆத்திரேலியா
* நெதர்லாந்து

 |
| கலைஞர் | 
* ULAN

 |
| மக்கள் | 
* Deutsche Biographie
* Trove

 |
| மற்றவை | 
* SNAC
* IdRef

 |
தமிழில் மருத்துவ இலக்கியங்கள் என்பது இர. வாசுதேவன் எழுதிய நூல் ஆகும்.

நூலாசிரியர்
-----------

இர. வாசுதேவன் காட்டுமன்னார்கோயிலில் பிறந்த சென்னையில் வாழும் சேர்ந்த தமிழ் எழுத்தாளர் ஆவார். இவர் தமிழ் சித்த மருத்துக் கல்விப்புலம் சார்ந்த கல்வியாளர் ஆவார்.

பதிப்பு விவரங்கள்
-----------------

பூங்கொடி பதிப்பகம், சென்னை இந்நூலினை வெளியிட்டுள்ளனர்.இந்நூலின் முதற் பதிப்பு 2006 இல் வந்தது. இந்நூலின் இரண்டாம் பதிப்பு 2013 இல் வெளிவந்தது. நூலின் பக்கங்கள் 420 ஆகும்.

நூலின் முகவுரைச் செய்திகள்
--------------------------

அணிந்துரை, கருத்துரை, என்னுரை, பதிப்புரை என்னும் அறிமுக உரைகளை இந்நூல் கொண்டுள்ளது. தொன்மையான தமிழ் மருத்துவத்தின் கால வரலாற்று அடிப்படையிலான ஆய்வே தமிழில் மருத்துவ இலக்கியங்கள் என்னும் இந்நூல் என்கிறார் நூலாசிரியர். இந்நூல் நூலாசிரியரின் முனைவர்ப் பட்ட ஆய்வின் நூல் வடிவம் ஆகும்.

உள்ளடக்கம்
----------

இந்நூலில் தமிழ் மருத்துவ இலக்கியங்கள், தமிழ் மருத்துவத்தின் வரலாறு, தமிழில் மருத்துவ நூல்கள், தமிழ் மருத்துவம், சித்தர் நெறி, தமிழ் மருத்துவ நூல்களின் இலக்கியக் கூறுகள், முடிவுரை ஆகிய இயல்களின் வாயிலாக தமிழில் வெளியான மருத்துவ இலக்கியங்களை ஆய்வு நோக்கில் வெளிக்கொணர்ந்துள்ளார் நூலாசிரியர் இர. வாசுதேவன்.

பின்னிணைப்புகள்
---------------

மருத்துவப் பூக்கள், சித்த மருத்துவம் – ஆயுர் வேதம் ஒப்பீடு, வேத நூல்களில் தாவரங்கள், தமிழ் மருத்துவம், வர்ம நூல்கள்,பஞ்சபூதத்தின் பரிமாணங்கள், சித்தர் சமாதி, கோயில் தாவரங்கள், அகத்தியர் குழம்பு, கற்பங்கள், நரம்பு முறிவினால் உண்டாகும் பக்க விளைவுகள்,படுவர்மங்களும் இளக்கும் காலமும், நோயுற்ற நாள் பலன், நோயுற்ற நாள் – நோயின் தன்மை, அமுத நிலை, சித்தர் சாதி, மரபு, சித்தர் குடும்பம், அறுபத்து நான்கு சித்துகள், ஐந்தெழுத்தும் உடல் சக்கரமும், தமிழ் மருத்துவச் சுவடிகள், பதிப்பு நூல்கள் ஆகிய தரவுகளைப் பின்னிணைப்பில் அளித்துள்ளார் ஆசிரியர்.

மேற்கோள்கள்
-----------

1. ↑  இர. வாசுதேவன், 2006, தமிழில் மருத்துவ இலக்கியங்கள், சென்னை: பூங்கொடி பதிப்பகம்.S

வெளி இணைப்புகள்
---------------

தினமணி நாளிதழில் நூல் அறிமுகம்
தெற்கத்திய கருஞ்சிவப்பு மரங்கொத்தி
**தெற்கத்திய கருஞ்சிவப்பு மரங்கொத்தி** (southern Rufous woodpecker, அறிவியல் பெயர்: *Micropternus brachyurus jerdonii*) என்பது கருஞ்சிவப்பு மரங்கொத்தியின் துணையினம் ஆகும். இது தென்னிந்தியாவில் காணப்படுகிறது.

விளக்கம்
--------

மைனா அளவுள்ள தெற்கத்திய கருஞ்சிவப்பு மரங்கொத்தி சுமார் 25 செ. மீ. நீளம் இருக்கிறது. இதன் மேல் அலகு கறுப்பாகவும், கீழ் அலகு வெள்ளையாகவும் இருக்கும். விழிப்படலம் பழுப்புத் தோய்ந்த சிவப்பாகவும், கால்கள் நீலந்த் தோய்ந்த பச்சை நிறத்திலும் இருக்கும். உடலின் மேற்பகுதி கருஞ்சிவப்பாகக் கறுப்புக் குறுக்குக் கோடுகளுடன் காணப்படும். கழுத்தின் தூவிகள் செதில் போன்ற தோற்றம் தரும். மார்பும் வயிறும் கருஞ்சிவப்பாக குறுக்குக் கோடுகள் இன்றி காணப்படும். ஆண் பறவைக்கு கண்களுக்குக் கீழே பிறை வடிவமாக ஆழ்ந்த சிவப்பு நிறத் தூவிகள் வளர்ந்திருக்கும்.

பரவலும் வாழிடமும்
-----------------

தெற்கத்திய கருஞ்சிவப்பு மரங்கொத்தியானது தென்னிந்தியாவின் கருநாடகம், தமிழ்நாடு, கேரளம் ஆகிய மாநிலங்களிலும் இலங்கையிலும் மலைத் தொடர்களைச் சார்ந்த மூங்கில் காடுகளுடன் கூடிய இலையுதிர் காட்டுப் பகுதிகளில் சமவெளி முதல் மலைகளில் 1000 மீட்டர் உயரம் வரை காணப்படுகிறது.

நடத்தையும் சூழலியலும்
---------------------

எறும்புகள் நிறைந்த காடுகளில் இதனை இணையாக காண இயலும். எறும்புகளும், எறும்புகளின் முட்டையுமே இதன் முதன்மை உணவாகும். செவ்வெறும்பு முதலான எறும்புகளே முதன்மையாக உண்பதாக அறியப்படுகிறது. மரங்களில் கூடுகட்டி வாழும் இந்த எறும்புகளை சற்று நேரம் கொத்திக் கலைத்த பின்னர் வேறு ஒரு கிளையில் சென்று அமர்ந்து இறக்கைளில் ஒட்டிக்கொண்டுள்ள எறும்புகளைப் பிடித்து உண்ணும். இதன் தலை, வயிறு, வால் முனை ஆகியவற்றில் ஒருவகை நாற்றம் கொண்ட பசையுள்ளது. அதில் எறும்புகள் ஒட்டிக் கொள்ளும். அவற்றை இது பிடித்து உண்ணும். ஒன்றின் வயிற்றில் 2600 எறும்புகள் இருந்தததாக எண்ணியுள்ளனர். சிலசமயங்களில் பழங்களையும் உண்ணும். 
மூங்கில்களையும் அடிமரங்களையும் அலகால் விடாது தட்டி அதிர்வொலியை உண்டாக்கும்.

இவை பெப்ரவரி முதல்ஏப்ரல் வரை இனப்பெருக்கத்தில் ஈடுபடும். எறும்புகள் கூடுகட்டி வாழும் மரங்களில் அவை கூடுகட்டியுள்ள இடத்திலேயே குடைந்து பொந்து செய்து இரண்டு அல்லது மூன்று வெள்ளை முட்டை இடும். சிலசயமங்களில் மரங்களில் பிற மரங்கொத்திகளைப் போல பொந்து குடைவதும் உண்டு.

மேற்கோள்கள்
-----------

1. ↑  Malherbe, Alfred (1849). "Description de quelques nouvelles especes de Picines (*Picus*, Linn.)". *Revue et magasin de zoologie pure et appliquée*: 529–544. .
2. 1 2 3 4   *க. ரத்தினம், தென்னிந்தியப் பறவைகள்*. சென்னை: தமிழ்நாடு பாடநூல் நிறுவனம். 1973. பக். 321-322.
3. ↑  Santharam, V. (1997). "Display behaviour in Woodpeckers". *Newsletter for Birdwatchers* **37** (6): 98–99. .

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q27614814
* GBIF: 8380937
* iNaturalist: 726283
* ITIS: 1145627

 |
டிம் குக்
**டிம் குக்** (*Timothy Donald Cook*)(பிறப்பு 1 நவம்பர் 1960) என்பவர் அமெரிக்கத் தொழில் முனைவோர் மற்றும் தொழில் பொறியாளர் ஆவார். இவர் 2011 ஆகத்து 24 முதல் ஆப்பிள் நிறுவனத்தின் முதன்மைச் செயல் அதிகாரியாகச் செயல்பட்டு வருகிறார். ஆப்பிள் நிறுவனத்தின் நிறுவனர் ஸ்டீவ் ஜாப்சின் பதவி விலகலுக்குப் பின் டிம் குக் ஆப்பிள் நிறுவனத்தின் முதன்மைச் செயல் அதிகாரியாகப் பொறுப்பேற்றார்.
1998 மார்ச்சில் இவர் ஆப்பிள் நிறுவனத்தில் சேர்ந்தார். தொடக்கத்தில் உலகளாவிய விற்பனைக்கான துணைத் தலைவர் என்ற பதவியில் இருந்தார்.

வாழ்க்கைக் குறிப்புகள்
----------------------

அமெரிக்காவில், அலபாமா மாநிலத்தில், மொபயில் என்ற ஊரில் டிம் குக் பிறந்தார். இவருடைய தந்தை டோனால்ட் கப்பல் கட்டுமிடத்தில் ஊழியராகப் பணி புரிந்தார். தாயார் ஒரு மருந்தகத்தில் பணி செய்தார்.
இவர் பள்ளிப் படிப்பை முடித்து 1982-ல் ஆபர்ன் பல்கலைக்கழகத்தில் தொழில் பொறியியலில் பட்டம் பெற்றார். பின்னர் டியூக் பல்கலைக்கழகப் பள்ளியில் 1988-ல் மேலாண்மையில் முது நிலைப் பட்டம் பெற்றார்.

மேற்கோள்கள்
-----------

1. ↑  "Steve Jobs Resigns as CEO of Apple". Apple Inc.. August 24, 2011.. பார்த்த நாள்: August 25, 2011.
2. ↑  "Tim Cook -- Apple CEO and Robertsdale's favorite son -- still finds time to return to his Baldwin County roots". *AL.com*. .
3. ↑  Love, Julia (January 14, 2009). "Fuqua grad takes reins at Apple". *The Chronicle (Duke University)* இம் மூலத்தில் இருந்து மார்ச் 28, 2015 அன்று. பரணிடப்பட்டது... பார்த்த நாள்: February 11, 2011.
**கடவுள்** (Kadavul) வேலு பிரபாகரன் இயக்கத்தில், எச். அன்ராஜ் தயாரிப்பில், வேலு பிரபாகரன், அருண் பாண்டியன், மணிவன்னன், மன்சூர் அலி கான், ரோஜா ஆகியோரின் நடிப்பில் வெளியான, நாத்திகம் குறித்த தமிழ்த்திரைப்படம். இத்திரைப்படம் இளையராஜாவின் இசையில், வேலு பிரபாகரனின் ஒளிப்பதிவில், நந்தமுரி ஹரிபாபுவின் படத்தொகுப்பில் 05 திசம்பர் 1997இல் வெளியானது.

நடிப்பு
-------

* வேலு பிரபாகரன்- இராஜபாண்டியாக
* மணிவன்னன்- கடவுளாக
* அருண் பாண்டியன்- தமிழரசனாக
* மன்சூர் அலி கான்-சண்முகமாக
* ரோஜா- பார்வதியாக
* இராகுல்- முத்துவாக
* நந்தினி- தேன்மொழியாக
* வி. கோபாலகிருஷணன்- பார்வதியின் தந்தையாக
* கரிகாலன்- வேலுசாமியாக
* நாக கண்ணன்
* ரூபாஸ்ரீ-செண்பகமாக
* ஜெ. இலிதா- தேன்மொழியின் அன்னையாக
* சகீலா
* வின்சென்ட் ராய்
* மீசை முருகேசன்- நாயுடுவாக
* பாண்டு

கதை
---

கடவுளை நம்பும் ஒரு இளம்பெண் பார்வதி. பார்வதியின் தந்தை ஒரு ஒரு கோயிலின் அர்ச்சகராக இருப்பவர். இரு சாதியினரிடையே கோயில் திருவிழாவில் ஏற்படும் முரண்பாடுகளினால், நீதிமன்ற ஆணையின்படி கோயில் இழுத்து மூடப்படப்பட்டு ஐந்து ஆண்டுகளுக்குப்பிறகு திறக்கப்படுகின்றது. முத்துவாவும் தேன்மொழியும் இருவேறு சாதியைச்சார்ந்த காதலர்கள். முத்து, தேன்மொழியின் காதல் தேன்மொழியின் மாமாவிற்குத் தெரிந்துவிடுகின்றது; அவர் முத்துவை மணம் செய்துகொள்ள தேன்மொழியை வற்புறுத்துகின்றார்.

சண்முகமாக (மன்சூர் அலி கான்) ஊழல் செய்யும் ஒரு சட்டமன்ற உறுப்பினர், அவர் ஒரு பெண்ணைக் கொன்றுவிட்டு தமிழரன் (அருண்பாண்டியன்) மீது பழியைச்சுமத்துகிறார். தமிழரன் அநீதிக்கெதிராக புரட்சியை முன்னெடுக்கும் ஒரு களப்போராளி.

தமிழரசன் அவரைக்கொல்ல முயற்சிக்கிறார், ஆனால் தோல்வி அடைந்து இறுதியில் சண்முகத்தின் பணத்தை திருடி விடுகின்கிறார். இந்தச்செயலில் தமிழரசன் காயமடைந்துவிடுகின்றார் அவரை, பாலியல் தொழிலாளர் செண்பகம் (ரூபஸ்ரீ) கவனித்துக் கொள்கிறார்.இப்படம் ஒரே நேரத்தில் மூன்று தடத்தில் மாறி, மாறிச் செல்கின்றது. இராஜபாண்டி (வேலு பிரபாகரன்), ஒரு நாத்திகர், கடவுளின் மறுப்புப்பரப்புரையைச் செய்கின்றார். ஒரு நாள், அவளது மாமா கே.சண்முகத்திடமிருந்து பார்வதியைக் காப்பாற்றுவதுடன், அவரையே (பார்வதியை) திருமணம் செய்துகொள்கிறார். விரைவில், இராஜபாண்டி பக்தர்களால் தாக்கப்படுகிறார். இச்சூழலில் கோபத்தில், இராஜபாண்டி கடவுளிடன் ஒரு மனிதனாக மாறி, மனிதர்களைப் புரிந்துகொள்ள இயலுமா என கடவுளிடன் சவால் விடுகின்றார், கடவுள் (மனிதனை) மனிதனாகத் தோன்றுகிறார். இறுதியில் என்ன நிகழ்ந்த்து என்பதே கதை.

இசை
---

இத்திரைப்படத்தில் ஆறு பாடல்களுக்கான இசை, பின்னணி இசை ஆகியப்பணிகளை இளையராஜா மேற்கொண்டுள்ளார், இப்படத்திற்கான பாடல்களை வாலியும், புலமைப்பித்தனும் எழுதியுள்ளனர்.

சான்றுகள்
---------

1. ↑  "Kadavul (1997) Tamil Movie". spicyonion.com.. பார்த்த நாள்: 2013-04-21.
2. ↑  "A-Z (III) - INDOlink". indolink.com.. பார்த்த நாள்: 2013-04-21.
3. ↑  S. R. Ashok Kumar (2009-06-26). "Grill Mill". hindu.com.. பார்த்த நாள்: 2013-04-21.
4. ↑  "‘Manaivikku nadanda thirumanam’". behindwoods.com. 2007-07-19.. பார்த்த நாள்: 2013-04-21.
5. ↑  "Kadavul — Illayaraja". thiraipaadal.com.. பார்த்த நாள்: 2013-04-20.
6. ↑  "Kadavul Songs". raaga.com.. பார்த்த நாள்: 2013-04-20.
7. ↑  "Download Kadavul by Various Artists on Nokia Music". music.ovi.com.. பார்த்த நாள்: 2013-04-20.

வெளி இணைப்புகள்
---------------

* இணையதள திரைப்பட தரவுத்தளத்தில் *கடவுள்*
**குழு 13 ஐதரைடுகள்** (*Group 13 hydrides*) என்பவை தனிம வரிசை அட்டவணையின் 13 ஆவது தொகுதியில் ஐதரசன் பிணைப்புகளைக் கொண்ட இரசாயனச் சேர்மங்களைக் குறிக்கும். இக்குழுவின் உறுப்புகள்: போரான், அலுமினியம், காலியம், இண்டியம், தாலியம் ஆகியவையாகும்.

மூவைதரைடுகள்
------------

எளிமையான இந்த தொடரை XH3 என்ற வேதியியல் வாய்ப்பாடு அடையாளப்படுத்துகிறது. X ஆனது போரான் குடும்பத்தில் உள்ள ஏதேனும் ஒரு தனிமத்தைக் குறிக்கிறது.

| சேர்மம் | வேதியியல் வாய்ப்பாடு | வடிவியல் | மாதிரி |
| --- | --- | --- | --- |
| போரான் மூவைதரைடுஐதரசன் போரைடு(போரேன்) | BH3 |  |  |
| அலுமினியம் மூவைதரைடுஐதரசன் அலுமினைடு(அலுமேன்)(அலேன்) | AlH3 |  |  |
| காலியம் மூவைதரைடுஐதரசன் காலைடு(காலேன்) | GaH3 |  |  |
| இண்டியம் மூவைதரைடுஐதரசன் இண்டிகைடு(இண்டிகேன்) | InH3 |  |  |
| தாலிய மூவைதரைடுஐதரசன் தாலைடு(தாலேன்) | TlH3 |  |  |

பல்வேறு வகையான போரேன்கள் ஒரு பெரிய சகப் பிணைப்புத் தொகுதி வேதியியலைக் காட்டுகின்றன, ஆனால் கனமான குழு 13 ஐதரைடுகளில் இப்பண்பு இல்லை. இவற்றின் மூலக்கூற்று வாய்ப்பாடுகள் ஒருபுறமிருக்க இவை பலபடிகளை உருவாக்க முனைகின்றன. அலேன்(அலுமினியம் மூவைதரைடு) என்பது எண்முகமாக ஒருங்கிணைக்கப்பட்ட அலுமினிய அணுக்களைக் கொண்ட ஒரு வலுவான குறைக்கும் முகவராகும். காலேனை தயாரிப்பதற்கு கடினமாக உள்ளது. அறை வெப்பநிலையில் காலியம் மற்றும் ஐதரசனாக சிதைகிறது. இண்டிகேனும் தாலேனும் தயாரிக்கப்படவில்லை மற்றும் எந்த குறிப்பிடத்தக்க காலத்திற்கும் நிலைப்புத்தன்மை அற்றவையாகும்.

எளிய MH3 குழு 13 ஐதரைடுகள் முக்கோண சமதள மூலக்கூறு வடிவவியலைக் கொண்டுள்ளன. sp2 கலப்பின மையம் மற்றும் காலியான p-ஆர்பிட்டால் ஆகியன இதற்கான காரணமாகும். நிக்டோசன் குழு ஐதரைடுகளின் முக்கோணப் பிரமிடு வடிவவியலுடன் இது முரண்படுகிறது.

அனைத்து குழு 13 ஐதரைடுகளும் BH4− மற்றும் AlH4− போன்ற ஐதரசன் எதிர்மின் அயனிகளைக் கொண்டுள்ளன.

அறு ஐதரைடுகள்
-------------

| சேர்மம் | வேதியியல் வாய்ப்பாடு | வடிவியல் | மாதிரி |
| --- | --- | --- | --- |
| டைபோரேன் | B2H6 |  |  |
| டையலேன் | Al2H6 |  |  |
| டைகாலேன் | Ga2H6 |  |  |
| டை இண்டிகேன் | In2H6 |  |  |
| டைதாலேன் | Tl2H6 |  |  |

மேற்கோள்கள்
-----------

1. ↑  Downs, Anthony J.; Pulham, Colin R. (1994-01-01). "The hydrides of aluminium, gallium, indium, and thallium: a re-evaluation" (in en). *Chemical Society Reviews* **23** (3): 175. doi:10.1039/cs9942300175. பன்னாட்டுத் தர தொடர் எண்:1460-4744. .
2. ↑  Greenwood, Norman N.; Earnshaw, Alan (1997). *Chemistry of the Elements* (2nd ). Butterworth–Heinemann. பக். 227–33. பன்னாட்டுத் தரப்புத்தக எண்:0080379419.
**உன்னியார்ச்சா** (**Unniarcha),** ஒரு பிரபலமான புகழ்பெற்ற போர்வீராங்கனை மற்றும் கதாநாயகி என்று வடக்கு மலபாரின் பழைய நாட்டுப்புற பாடலான, *வடக்கன் பாட்டில்* குறிப்பிடப்பட்டுள்ளது. இவர் கேடதநாடு என்னுமிடத்தில் உள்ள புதூரம் வீடு என்று புகழ் பெற்ற தியார் சேகவர் குடும்பத்தைச் சேர்ந்தவர் ஆவார். அவரது தந்தையின் பெயர் கண்ணப்பா சேகவர் ஆகும்.  இவர் 16 ஆம் நூற்றாண்டில் இந்தியாவிலுள்ள கேரளாவின் வடக்கு பகுதியில் வாழ்ந்ததாக நம்பப்படுகிறது.   கேரள நாட்டுப்புறக் கலைகளில் ஒன்றான களரிபையட்டு தற்காப்புக் கலையில் இவரது வீரம் மற்றும் திறமைகளுக்காக பிரபலமாக நினைவுகூரப்பட்டவர் என்று அறியப்படுகிறது. இவர் ஏழு வயதில் களரியில் பயிற்சி பெற்றார்  .

வரலாறு
------

அட்டுமன்னம்மேல் உன்னியார்ச்சா வட மலபாரின் புகழ்பெற்ற புதூரம் வீடுவைச் சேர்ந்தவர்.   உன்னியார்ச்சா அட்டுமனம்மல் குஞ்சிராமனை மணந்தார்.  அத்தமெல் கும்ஜிராமில் புத்துசேரி களரி என்று அழைக்கப்படும் ஒரு களரி இருந்தது. இது கேரளாவின் கண்ணூர் மாவட்டத்தில் இன்னும் உள்ளது. இவர் அரோமல் சேகவர் மற்றும் உன்னிகண்ணன் ஆகியோரின் சகோதரி ஆவார்.. உன்னியார்ச்சா சாந்து சேகவர் மீது காதல் வயப்பட்டார். இது அவரது சகோதரர் அரோமலை சாந்து சேகாவரால் கொலை செய்ய வழிவகுத்தது. பின்னர், உன்னியார்ச்சாவின் மகன் அரோமலுன்னி சாந்துக்கு எதிராக பழிவாங்கினார்.  உன்னியார்ச்சா தனது துணிச்சலுக்காகவும் அழகிற்காகவும் பாராட்டப்படுகிறார். மேலும் புராணக்கதைகள் இன்றுவரை புராணத்தை உயிரோடு வைத்திருக்கின்றன.

பிரபலமான கலாச்சாரத்தில்
-----------------------

உன்னியார்ச்சாவின் புராணக்கதைகள், *உன்னியார்ச்சா* (1961), *ஓரு வடக்கன் வீரகதா* (1989), மற்றும் *பூதரம்புத்ரி உன்னியார்ச்சா* (2002) *போன்ற படங்களாக உருவாக்கப்பட்டுள்ளன*. *உன்னியார்ச்சா* என்ற தொலைக்காட்சி தொடர் *ஏசியானெட்டில்* (2006) ஒளிபரப்பப்பட்டது. மேலும், இவரது கதாபாத்திரம் வீரம் (2016) திரைப்படத்திலும் காட்டப்பட்டது

மேலும் காண்க
------------

* காலிகட்
* கண்ணூர்

மேற்கோள்கள்
-----------

1. ↑
2. ↑  "History of Malayalam Literature: Folk literature". .
3. 1 2  "Meet Padma Shri Meenakshi Gurukkal, the grand old dame of Kalaripayattu - The 75-year-old Padma winner is perhaps the oldest Kalaripayattu exponent in the country". .
4. ↑  "What MT did to Unniyarcha - Deccan Chronicle" (in en). .
5. ↑  "History of Malayalam Literature: Folk literature". .
6. ↑  Gangadharan, Dr. Thikkurissi. *Puthariyankam*.
7. ↑  Ayyappapanicker, K.. *Medieval Indian Literature: An Anthology*.
எண்ணூர் சிறுகுடாவில் ஞாயிறு மறைவு
**எண்ணூர் சிறுகுடா** (*Ennore creek*) வங்காள விரிகுடாவின் கோரமண்டல் கரையில் சென்னையை அடுத்த எண்ணூர் பகுதியில் அமைந்துள்ள உப்பங்கழி ஆகும். இது உப்பங்கழிகளும் காயல்களும் மிகுந்த பகுதியில் அவற்றை வங்காள விரிகுடாக் கடலுடன் இணைக்கும் விதமாக அமைந்துள்ளது. 4 கிமீ2 பரந்துள்ள இப்பகுதியில் இக்குறுங்குடா 2.25 கிமீ2 பரப்பளவில் உள்ளது. இது சென்னை நகரிலிருந்து 20 கிமீ வடக்கிலும் எண்ணூர் துறைமுகத்திற்கு தெற்கே 2.6 கிமீ தொலைவிலும் அமைந்துள்ளது. இச்சிறு குடா கடலினுள் 3 கிமீக்கு நீண்டுள்ளது; கடலோரமாக 5 கிமீ தொலைவிற்கு பரந்துள்ளது. இதன் அகலம் ஏறத்தாழ 400 மீட்டராக உள்ளது. அலையாத்தித் தாவரங்கள் நிறைந்திருந்த சதுப்புக் காடாக இருந்த இவ்விடம் மாந்தக் குடியேற்றங்களினால் தற்போது திட்டாக உள்ளது. எண்ணூர் சிறுகுடாவின் ஆழம் 1 to 2 மீட்டராக உள்ளது; கடல் முகத்துவாரத்தில் ஆழம் குறைவாக உள்ளது.

இதன் வடக்கு-தெற்கு நீர்ப்பகுதிகள் வடக்கில் பழவேற்காடு ஏரியுடனும் தெற்கில் கொசஸ்தலை ஆறுடனும் இணைகின்றது. இச்சிறுகுடா பகுதியிலுள்ள மணல் வண்டலாகவும் செம்மண்ணாகவும் உள்ளது. கிழக்கோரம் கடற்கரை மணற்குன்றுகளைக் காணலாம். பூண்டி ஏரியின் மிகுநீர் வடியும் போக்கிடமாகவும் இந்தக்குடா விளங்குகின்றது. இந்த சிறுகுடா எண்ணூர் துறைமுகத்தையும் எண்ணூரையும் பிரிக்கிறது. வடசென்னை அனல்மின் நிலையம் இதன் வடக்கிலும் எண்ணூர் அனல்மின் நிலையம் இதன் தெற்கிலும் அமைந்துள்ளன. இதனூடே பக்கிங்காம் கால்வாய் செல்கின்றது. 1991 கடலோரக் கட்டுப்பாட்டு மண்டல அறிவிக்கையின்படி இது சேர்ந்த பழவேற்காடு நீரமைப்பு முழுமையுமே CRZ Iஆக வகைப்படுத்தப்பட்டுள்ளது. எண்ணூர் துறைமுகத்தின் தாக்கத்தால் இந்த சிறுகுடாவில் மணற்தேக்கம் ஏற்படுகின்றது.

மேற்சான்றுகள்
-------------

1. ↑  "Waste Load Allocation & Waster Assimilative Capacity Studies for Ennore Creek & North Chennai Coastal Waters". .
2. ↑  "The impact of water pollution on the socio-economic status of the stakeholders of Ennore Creek, Bay of Bengal (India): Part I". .
3. ↑  "Pulicat in peril". .
**பிளஃப் தீவு** *(Bluff Island)* என்பது அந்தமான் தீவில் உள்ள ஒரு சிறிய தீவாகும். 500-600 மீ அகலம் கொண்ட குறுகிய கால்வாய்கள் இத்தீவை மேற்கில் சிபைக் தீவிலிருந்தும், தெற்கில் தெற்கு அந்தமானிலிருந்தும் பிரிக்கின்றன. இத்தீவின் பரப்பளவு 1.14 கி.மீ2 ஆகும். இத்தீவு இந்தியாவின் ஒன்றியப் பிரதேசமான அந்தமான் நிக்கோபார் தீவுகளின் ஒரு பகுதியாக உள்ளது.

1949 ஆம் ஆண்டில் எஞ்சியிருந்த அந்தமான் தீவுக்கூட்டத்தின் சில பழங்குடிமக்களை நோய்கள் மற்றும் பிற அச்சுறுத்தல்களில் இருந்து பாதுகாக்க இத்தீவுக்கு இடம் மாற்றப்பட்டனர். 1961 ஆம் ஆண்டில் அவர்கள் எண்ணிக்கையானது 19 நபர்கள் என்ற மிகக்குறைவான அளவை எட்டியிருந்தது. 1969 ஆம் ஆண்டில் அவர்களை பிளஃப் தீவைவிட சற்றுப் பெரிய சிட்ரெய்ட் தீவுக்கு மீண்டும் இடம் மாற்றினர். 1987 ஆம் ஆண்டில் பிளஃப் தீவு ஒர் இயற்கைப் பாதுகாப்பகமாக மாறியது.

மேற்கோள்கள்
-----------

1. 1 2  Wildlife Institute of India (2000), *Andaman and Nicobar Islands பரணிடப்பட்டது 2003-08-25 at Archive.today* section of *Directory of Wildlife Protected Areas in India
[*தொடர்பிழந்த இணைப்பு*]*. Accessed on 2012-07-12.
2. ↑  Rann Singh Mann (2005), Andaman and Nicobar Tribes Restudied: Encounters and Concerns, page 149. Mittal Publications. ISBN 81-8324-010-0
ஜூலை 6,2018ல் தனஞ்செயன் தயாரிப்பில் வெளிவந்த **மிஸ்டர். சந்திரமௌலி** என்கிற திரைப்படத்தை திரு இயக்கியுள்ளார். இப்படத்தில் நடிகர்கள் கார்த்திக், கவுதம் கார்த்திக் மற்றும் நடிகைகள் ரெஜினா கசான்டிரா, வரலஷ்மி சரத்குமார் ஆகியோர் முக்கிய கதாபாத்திரத்தில் நடித்துள்ளனர். நடிகர்கள் சதீஷ், மைம் கோபி, ஜகன், இயக்குனர்கள் மகேந்திரன் மற்றும் அகத்தியன், நடிகை விஜி சந்திரசேகர் ஆகியோர் துணை கதாபாத்திரங்களில் நடித்துள்ளனர். இப்படத்தில் சாம் சி.எஸ் இசையமைத்துள்ளார்.

நடிகர்கள்
---------

* கார்த்திக் - சந்திரமௌலி
* கவுதம் கார்த்திக் - ராகவ்
* ரெஜினா கசான்டிரா - மது
* வரலஷ்மி சரத்குமார் - பைரவி
* சந்தோஷ் பிரதாப் - விநாயக் கனகசபை
* சதீஷ் - பத்மணி
* ஜே. மகேந்திரன் - அழகர்
* மைம் கோபி - புகழேந்தி
* ஜகன் - பார்த்தா
* ஜி. தனஞ்செயன் - மதுவின் தந்தை
* ஜான் மகேந்திரன் - வழக்கறிஞர்
* விஜி சந்திரசேகர் - ஏசிபி துவாரகா
* அகத்தியன் - ராமமூர்த்தி
* ஸ்டன்ட் சிவா - மணி
* ஆர். வெங்கட் - நாகராஜன்

தயாரிப்பு
---------

நடிகர் கார்த்திக் மற்றும் அவருடைய மகன் கவுதம் கார்த்திக் ஆகியோர் இப்படத்தில் நடிப்பார்கள் என்று இயக்குனர் திரு அக்டோபர் 2017ல் அறிவித்தார். இப்படத்தில் நடிகர் கார்த்திக் அரசு அதிகாரியாகவும், நடிகர் கவுதம் கார்த்திக் குத்துச் சண்டை வீரராகவும் நடித்துள்ளார்கள் என்று இயக்குனர் தெரிவித்தார். நடிகைகள் ரெஜினா கசான்டிரா, வரலஷ்மி சரத்குமார் ஆகியோர் முக்கிய பெண் கதாபாத்திரத்திலும் நடிகர் சதீஷ் துணை கதாபாத்திரத்திலும் நடித்துள்ளனர். இயக்குனர்கள் மகேந்திரன் மற்றும் அகத்தியன் ஆகியோரை முக்கிய கதாப்பாத்திரங்களில் நடிக்க வைத்துள்ளார்.

நடிகர் கார்த்திக் நடித்த மௌன ராகம் திரைப்படத்தின் கதாபாத்திரமான சந்திரமௌலி என்று இப்படத்தின் தலைப்பாக வைக்கப்பட்டது.

ஒலிப்பதிவு
----------

இப்படத்திற்கு பிண்ணணி இசையும் பாடல்களும் சாம் சி. எஸ். இசையமைத்துள்ளார். இப்படத்தின் பாடல்களை பாடலாசிரியர்கள் சாம் சி.எஸ், லோகன், விவேக், வித்யா தாமோதரன் ஆகியோர் இயற்றியுள்ளனர். இப்படத்தின் ஆறு பாடல்களைக் கொண்ட நிலையில் ஏப்ரல் 25, 2018ல் பாடல்களை வெளியிடப்பட்டது. நடிகர் சிவகுமாரின் மகளான பிருந்தா சிவகுமார் முதன் முதலாக இப்படத்திற்கு பாடியுள்ளார்.

சான்றுகள்
---------

1. ↑  "Thiru’s Next Titled ‘Mr Chandramouli’, Gautham Karthik To Share Screen Space With Father". .
2. ↑  "Karthik and Gautham Karthik to join hands for a thriller". .
3. ↑  "Regina Cassandra, Varalakshmi Sarathkumar join Thiru’s next with Karthik and Gautham". .
4. ↑  "Karthik-Gautham Karthik’ film titled 'Mr. Chandramouli'". .
5. ↑  "‘Mr Chandramouli’: The audio of the Gautham Karthik-starrer to release on April 25". .
**1992 ஒடிசா மதுபான மரணங்கள்** (*1992 Odisha liquor deaths*) இந்தியாவின் ஒடிசா மாநிலம் கட்டாக்கில் 1992 ஆம் ஆண்டு மே மாதத்தில் நடந்தன. சட்டவிரோதமாக காய்ச்சப்பட்ட கள்ளச் சாராயம் குடித்து 200 எண்ணிகைக்கும் மேற்பட்டோர் உயிரிழந்தனர் ; மேலும் 600 பேர் மருத்துவமனையில் அனுமதிக்கப்பட்டனர். இந்தியாவில் நடந்த மிகப்பெரிய சோகங்களில் ஒன்றாகும்..

ஒடிசா மாநில அரசாங்கம் 1994 ஆம் ஆண்டில் மதுவிலக்கை விதித்தது; இருப்பினும், 1995 ஆம் ஆண்டில் ஆட்சிக்கு வந்த இந்திய தேசிய காங்கிரசு அரசாங்கம், வருமானத்தில் பெரும் இழப்பை ஏற்படுத்துவதாகக் கூறி தடையை நீக்கியது. 2000- ஆம் ஆண்டு இந்த வழக்கில் பெலு என்கிற சாராய மன்னன் சுரேந்திரநாத் தாசை காவல்துறையினர் கைது செய்தனர்.    குற்றம் சாட்டப்பட்டவர் கீழ் நீதிமன்றத்தில் தண்டிக்கப்பட்டார் மற்றும் மேல்முறையீட்டில், ஒடிசா உயர் நீதிமன்றம் 1992 கட்டாக்கில் சோகத்தின் பிரதான குற்றவாளியான பெலு என்ற சுரேந்திர தாசுக்கு வழங்கப்பட்ட ஆயுள் தண்டனையை உறுதி செய்தது.

மேற்கோள்கள்
-----------

1. ↑  "200 Die From Contaminated Liquor in India - NYTimes.com". *The New York Times*. Orissa (India); India. 11 May 1992. 9 July 2010 அன்று பார்க்கப்பட்டது.
2. ↑  "Deadly concoctions". Frontlineonnet.com. 16 July 1991. 9 July 2010 அன்று பார்க்கப்பட்டது.
3. ↑  "Special: Death in the bottle: Kerala's illegal liquor tragedy". *Rediff.com*. 2 November 2000. 9 July 2010 அன்று பார்க்கப்பட்டது.
4. ↑  "HC confirms lifer for hooch case kingpin". *The Telegraph*. 30 October 2011.. பார்த்த நாள்: 10 November 2018.
**மானுவேல் பாலெசுட்டர் பாயிக்சு** (*Manuel Ballester Boix*) என்பவர் ஓர் எசுப்பானிய வேதியியலாளர் ஆவார். இவர் 1919 ஆம் ஆண்டு சூன் மாதம் 27 ஆம் தேதியன்று பார்சிலோனாவில் பிறந்தார்.

வாழ்க்கை வரலாறு
---------------

1944 ஆம் ஆண்டு பார்சிலோனா பல்கலைக்கழகத்தில் தன்னுடைய பட்டப் படிப்பை மானுவேல் முடித்தார். முனைவர் பட்டத்தை மத்ரித் நகரத்தில் முடித்த இவர் எசுப்பானிய தேசிய ஆய்வுக் கழகத்தில் ஒரு குழுவை உருவாக்கினார். இவருடைய ஆய்வுகள் பெரும்பாலும் கரிம வேதியியல் மற்றும் வேதி இயக்கவியல் பிரிவுகளில் அமைந்திருந்தன. 1951 ஆம் ஆண்டு ஆர்வார்டு பல்கலைக்கழகத்தில் தன்னுடைய பயிற்சியையும் இவர் முடித்தார். 2005 ஆம் ஆண்டு ஏப்ரல் மாதம் 05 ஆம் தேதியன்று இறந்தார்.

விருது
------

அறிவியல் மற்றும் தொழில் நுட்பத்திற்காக எசுப்பானியாவில் வழங்கப்படும் ஆதூரிய இளவரசன் விருது 1982 ஆம் ஆண்டு மானுவேலுக்கு வழங்கப்பட்டது.

மேற்கோள்கள்
-----------

1. ↑  Bio at the Prince of Asturias Foundation பரணிடப்பட்டது 2012-07-09 at Archive.today
2. ↑  "Manuel Ballester Boix - Fundación Príncipe de Asturias". 2009-10-09. Archived from the original on 2009-10-09. .
**அயாத்து பக்சி பள்ளிவாசல்** (*Hayat Bakshi Mosque*) இந்தியாவின் தெலுங்கானா மாநிலம் ஐதராபாத் அருகேயுள்ள அயாத்து நகரில் அமைந்துள்ளது. அயாத்து பக்சி பேகம் பள்ளிவாசல் என்ற பெயராலும் இது அழைக்கப்படுகிறது. 1672 ஆம் ஆண்டில் கோல்கொண்டாவின் ஐந்தாவது சுல்தானான அப்துல்லா குதுப்சாவின் ஆட்சியின் போது இப்பள்ளிவாசல் கட்டப்பட்டது. அப்போது இதற்கு அயாத்து பக்சி பேகம் என பெயரிடப்பட்டது.

இந்தியாவின் ஐதராபாத்து நகரத்தின் கோல்கொண்டாவில் உள்ள குதுப் சாகி கல்லறைகள் அமைந்துள்ள இடத்தில் இதேபெயரில் பள்ளிவாசல் அமைந்துள்ளது என்பதும் குறிப்பிடத்தக்கதாகும்.

கட்டடக் கலை
-----------

பள்ளிவாசல் வழக்கமான குதுப்சாகி பாணி கட்டிடக்கலையில் களைப்புற்ற பயணிகள் ஓய்வெடுப்பதற்கான சராய் எனப்படும் இல்லத்துடன் கட்டப்பட்டுள்ளது. முகப்பில் ஐந்து அலங்கார வளைவுகள், இரண்டு தூபிகள், ஓர் ஒப்பனைப்பட்டை மற்றும் பாதுகாப்பிற்கான கைப்பிடிச்சுவர் ஆகியவை உள்ளன. இக்கைப்பிடிச் சுவர் கட்டிடங்களுக்கு இடையே நீண்டு மூடப்பட்ட பன்னிரண்டு பக்க காட்சிக்கூட பாதை முழுவதற்கும் ஓடுகிறது. தொழுகை கூடம் உயர்ந்த ஒரு மேடையில் அமைக்கப்பட்டுள்ளது. மேடையின் கிழக்குப் பக்கத்திற்கும் மசூதிக்கும் கீழே ஒரு கழுவு தொட்டி அமைக்கப்பட்டுள்ளது. இந்தப் பெரிய வளாகம் கிட்டத்தட்ட 5 ஏக்கர் பரப்பளவிற்கு பரவியுள்ளது. பயணிகளுக்கான ஓய்வு இல்லம் 150 மீட்டருக்கு 130 மீட்டர் நீள அகல முற்றத்தில் உள்ளது. இந்த விருந்தினர் மாளிகை 130 அறைகளைக் கொண்டதாகக் கூறப்படுகிறது. பள்ளிவாசலுக்கான ஆதி பாவ்லி எனப்படும் யானை கிணறு பள்ளிவாசலின் வடகிழக்கில் மிகப் பெரிய கிணறாக வெட்டப்பட்டுள்ளது.

சர்ச்சை
-------

2009 ஆம் ஆண்டு மே மாதத்தில் தொல்லியல் மற்றும் அருங்காட்சியகத் துறையானது, பெருநகர ஐதராபாத்து மாநகராட்சி ஆணையத்திடம் அயாத்து பக்சி பேகம் பள்ளிவாசலை ஒட்டியிருந்த 20 கட்டமைப்புகளை இடிக்க அனுமதி கோரியது. இது 1960 ஆம் ஆண்டின் புராதன நினைவுச் சின்னங்கள் மற்றும் தொல்பொருள் தளங்கள் மற்றும் எச்சங்கள் சட்டத்தை மீறிய செயல் என்ற சர்ச்சை எழுந்தது.

மேற்கோள்கள்
-----------

1. 1 2  "Hayat Bakshi Begum Mosque in Hayath Nagar India". India9.com. 2005-06-07. .
2. ↑  "hayat Bakshi begum masjid". gigapan. 2010-08-02. .
3. ↑  Gopalan, Madhumita (2016-04-23). "Photo essay: Hayath Bakshi Begum- The hand of the king, three times over". *The News Minute*. .
4. ↑  "Structures around mosque to be razed". *தி டைம்ஸ் ஆஃப் இந்தியா*. 2009-05-25. .

விக்கிமீடியா பொதுவகத்தில்,  
 ***அயாத்து பக்சி பள்ளிவாசல்***   
என்பதின் ஊடகங்கள் உள்ளன.